CELEX: 62012TN0200
Language: fi
Date: 2012-05-09 00:00:00
Title: Asia T-200/12: Kanne 9.5.2012 — Shannon Free Airport Development v. komissio

25.8.2012   
            
            
               FI
            
            
               Euroopan unionin virallinen lehti
            
            
               C 258/22
            
         Kanne 9.5.2012 — Shannon Free Airport Development v. komissio
   (Asia T-200/12)
   2012/C 258/41
   Oikeudenkäyntikieli: englanti
   
      Asianosaiset
   
   
      Kantaja: Shannon Free Airport Development Co. Ltd (Shannon, Irlanti) (edustaja: asianajaja S. Pappas)
   
      Vastaaja: Euroopan komissio
   
      Vaatimukset
   
   
               —
            
            
               Euroopan unionin Ukrainan edustuston sopimus- ja rahoitusjaoston 28.2.2012 antama päätös, joka riitautetaan tässä kanteessa ja joka annettiin Krimin turismin tukemis- ja monipuolistamishanketta koskevassa tarjouspyyntömenettelyssä EuropeAid/131567/C/SER/UA, on kumottava samoin kuin saman viranomaisen sekä Euroopan komission kehitysyhteistyön pääosaston pääjohtajan myöhemmät asiassa annetut päätökset
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu perusteluvelvollisuuden olennaisen menettelymääräyksen rikkomiseen, koska
               
                           —
                        
                        
                           oikeuskäytännössä ja lainsäädännössä asetetaan vastaajalle velvollisuus käsitellä yksityiskohtaisesti ja selkeästi valitun tarjouksen etuja sen sijaan, että yksinomaan kiistetään kantajan esittämä selvitys; hyvän hallinnon on tutkittava selvityksen paikkansapitävyys ja lähestyttävä väitteitä asianmukaisesti erityisesti, kun monet raskauttavat olosuhteet tehostavat tätä vaatimusta.
                        
                     
         
               2)
            
            
               Toinen kanneperuste, joka perustuu sovellettavan menettelyn noudattamisen olennaisen menettelymääräyksen rikkomiseen, koska
               
                           —
                        
                        
                           arviointimenettelyyn, jota arviointikomitean oli noudatettava, liittyi sääntöjenvastaisuuksia, joista vastaaja oli tietoinen ja joita se ei huomioinut ennen tulosten julkaisemista. Myöhemmät päätökset ovat näin ollen lainvastaisia siinä määrin kuin ne perustuvat kyseisten sääntöjenvastaisuuksien tuloksiin.
                        
                     
         
               3)
            
            
               Kolmas kanneperuste, joka perustuu yhdenvertaisen kohtelun periaatteen loukkaamisen ja harkintavallan väärinkäyttöön, koska
               
                           —
                        
                        
                           lainvastaista menettelyä sovellettiin vain sen konsortion tapauksessa, johon kantaja kuului, syrjintäkiellon periaatteen vastaisesti. Vaikuttaa myös siltä, että lainvastaisen menettelyn ainoana tarkoituksena oli kantajan konsortion poistaminen arviointiluettelon ensimmäiseltä paikalta.